*Приложение № 5*

*ПРОЕКТ*

**ДОГОВОР № .....................................**

Днес, ............. г., в гр. София, между:

**МИНИСТЕРСТВОТО НА ФИНАНСИТЕ,** с адрес: гр. София 1040, ул. ”Г. С. Раковски” № 102, ЕИК: 000695406, представлявано от Владислав Горанов – министър на финансите и Галина Младенова – директор на дирекция „Финанси и управление на собствеността”, наричано по-долу **ВЪЗЛОЖИТЕЛ**, от една страна

и

………………………………….…………., със седалище и адрес на управление: ................................................................................................................. и адрес за кореспонденция: .................................................................................................., ЕИК:..........................., представлявано от ........................................ (*посочва се качеството на лицето, подписващо договора*), наричано по-нататък за краткост **ИЗПЪЛНИТЕЛ**, от друга страна, (**ВЪЗЛОЖИТЕЛЯТ** и **ИЗПЪЛНИТЕЛЯТ,** наричани заедно „Страните“, а всеки от тях поотделно „Страна“),

на основание чл. 112, ал. 1, ал. 4 и ал. 6 от Закона за обществените поръчки („**ЗОП**“) и Решение №........../......... г. на **ВЪЗЛОЖИТЕЛЯ** за определяне на **ИЗПЪЛНИТЕЛ** на обществена поръчка с предмет: **„Осигуряване на охрана в сградите на Министерство на финансите“, обособена позиция № … – „………………………….“** се сключи този договор („**Договора**/**Договорът**“) за следното:

**I. ПРЕДМЕТ НА ДОГОВОРА (за обособена позиция 1)**

**Чл. 1. ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема да предоставя срещу възнаграждение и при условията на този договор охранителни услуги включващи следните дейности:

**1.** Организиране и осъществяване на денонощна, невъоръжена и въоръжена физическа охрана на имоти и движимо имущество в тях, собственост на **ВЪЗЛОЖИТЕЛЯ** и осигуряване на пропускателен режим в сградите, по следната схема:

|  |  |  |  |
| --- | --- | --- | --- |
| **Обект №** | **Охранителен пост** | **Вид охрана и дейности** | **Режим на работа** |
| 1 | Представителен вход на централната сграда на МФ, намираща се на ул. „Г. С. Раковски” № 102, откъм ул.„Славянска” – пост № 1 | въоръжена охрана, видеонаблюдение,  пропускателен режим | 24-часова постоянна, седем дни седмично |
| невъоръжена охрана;  пропускателен режим | от 08:00 ч. до 18:30 ч.,  само в присъствени дни; |
| Вход за служители от централната сграда на МФ, откъм ул. „Г. С. Раковски” –  пост № 2 | невъоръжена охрана;  пропускателен режим | от 08:00 ч. до 20:00 ч.,  само в присъствени дни, |
| Вход за посетители в централната сграда на МФ, откъм ул.„Бенковски” – пост № 3 | невъоръжена охрана; пропускателен режим; видеонаблюдение и контрол за спазване реда на паркинга | от 07:00 ч. до 18:30 ч.,  само в присъствени дни, |
| Пропуск на сградата на МФ, находяща се на ул. „Г. С. Раковски” № 102, откъм ул. „Бенковски” – пост № 4 | невъоръжена охрана; пропускателен режим; издаване на посетителски карти | от 09:00 ч. до 17:30 ч.,  само в присъствени дни |
| Вътрешен пропуск в централната сграда на Министерство на финансите, ул. „Г. С. Раковски” № 102, V-ти етаж, вход откъм ресторант „Финансист” –  пост № 5 | невъоръжена охрана;  пропускателен режим | от 08:00 ч. до 17:00 ч. |
| 2. | Пропуск на сградата на МФ, находяща се на ул. „Славянска” № 4 – пост № 6 | въоръжена охрана;  видеонаблюдение; пропускателен режим;  в рамките на дежурството, само в присъствени дни, за времето от 09:00 часа до 17:30 и издаване на посетителски карти | 24-часова постоянна, седем дни седмично |
| 3. | Пропуск на сградата на МФ, находяща се на ул. „Аксаков” № 1 – пост № 7 | въоръжена охрана;  видеонаблюдение; пропускателен режим;  в рамките на дежурството, само в присъствени дни, за времето от 09:00 часа до 17:30 и издаване на посетителски карти | 24-часова постоянна, седем дни седмично |

2. Осигуряване на денонощна охрана на паркираните пред сградите автомобили и велосипеди за срока на договора.

**Чл. 2 ИЗПЪЛНИТЕЛЯТ** се задължава да предоставя услугата по чл.1 в съответствие с Техническата спецификация, Техническото и Ценово предложение на **ИЗПЪЛНИТЕЛЯ** и чрез лицата, посочени в Списък на персонала, който ще изпълнява поръчката, съставляващи Приложения №1, 2, 3 и 4 и представляващи неразделна част от него.

**Чл. 3** В срок до 3 (три) дни от датата на сключване на договора, **ИЗПЪЛНИТЕЛЯТ** уведомява **ВЪЗЛОЖИТЕЛЯТ** за името, данните за контакт и представителите на подизпълнителите, посочени в офертата на **ИЗПЪЛНИТЕЛЯ** *(ако е приложимо)*. **ИЗПЪЛНИТЕЛЯТ** уведомява **ВЪЗЛОЖИТЕЛЯТ** за всякакви промени в предоставената информация в хода на изпълнението на договора в срок до 3 (три) работни дни от настъпване на съответното обстоятелство.

**I. ПРЕДМЕТ НА ДОГОВОРА (за обособена позиция 2 и 3)**

**Чл. 1. (1) ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема да предоставя срещу възнаграждение и при условията на този договор охранителни услуги включващи следните дейности – Охрана с помощта на сигнално-охранителна техника и екипи на имущество на Министерство на финансите на адрес:

* **За Обособена позиция 2**: гр. София, бул. "Академик Иван Гешов" № 15“. *(в договора се посочва приложимия адрес)*
* **За Обособена позиция 3**: ПК "Мальовица", находяща се в с. Кранево, община Балчик, област Добрич. *(в договора се посочва приложимия адрес)*

**(2)** Страните се договарят за осъществяване на комуникационна връзка между сигнално-известителната техника, инсталирана в обекта на **ВЪЗЛОЖИТЕЛЯ** и мониторинг-центъра на **ИЗПЪЛНИТЕЛЯ** да се ползва радиопредавател, собственост на **ИЗПЪЛНИТЕЛЯ**, предоставен на **ВЪЗЛОЖИТЕЛЯ** за срока на договора. В случай на неизправност на радиопредавателя, **ИЗПЪЛНИТЕЛЯТ** се задължава незабавно да подмени същия с изправен радиопредавател, за своя сметка.

**(3)** Услугата по ал. 1 включва наблюдение (мониторинг) на обекта и инспекция на място от патрули, като срокът за пристигане на служители на изпълнителя (дежурен патрул) на охранявания обект, считано от получаване на алармения сигнал в мониторинг-центъра се определя до …… минути (за времето от 22:00 ч. до 06:00 ч.) и до …… минути (за времето от 06:00 ч. до 22:00 ч.).

**Чл. 2 ИЗПЪЛНИТЕЛЯТ** се задължава да предоставя услугата по чл. 1 в съответствие с Техническата спецификация, Техническото и Ценово предложение на **ИЗПЪЛНИТЕЛЯ**, с помощта на инсталираното и използвано оборудване на обекта, предадено от **ВЪЗЛОЖИТЕЛЯТ** с приемо-предавателен протокол по чл. 23, т. 10, съставляващи Приложения № 1, 2, 3 и 4 от договора и представляващи неразделна част от него.

**Чл. 3** В срок до 3 (три) дни от датата на сключване на договора, **ИЗПЪЛНИТЕЛЯТ** уведомява **ВЪЗЛОЖИТЕЛЯТ** за името, данните за контакт и представителите на подизпълнителите, посочени в офертата на **ИЗПЪЛНИТЕЛЯ** *(ако е приложимо)*. **ИЗПЪЛНИТЕЛЯТ** уведомява **ВЪЗЛОЖИТЕЛЯТ** за всякакви промени в предоставената информация в хода на изпълнението на договора в срок до 3 (три) работни дни от настъпване на съответното обстоятелство.

**II. СРОК И МЯСТО НА ИЗПЪЛНЕНИЕ НА ДОГОВОРА**

**Чл. 4. (1)** Договорът влиза в силаот 01.01.2018 г. с подписване на протокол за приемане на обектите и имуществото в тях и е със срок на действие до изпълнение на всички поети от Страните задължения по Договора, но за не повече от 24 (двадесет и четири) месеца, считано от датата на сключването му.

**(2)** Срокът за изпълнение на Услугите е 24 (двадесет и четири) месеца, считано от датата на влизане в сила.

**(3)** Място на изпълнение на договора е местонахождението на имотите на Министерство на финансите, подробно описани в чл. 1 от договора.

**ІІІ. ЦЕНА, РЕД И СРОКОВЕ НА ПЛАЩАНЕ**

**Чл. 5. (1)** За предоставяне на услугата по чл. 1, **ВЪЗЛОЖИТЕЛЯТ** се задължава да изплати на **ИЗПЪЛНИТЕЛЯ** общата цена в размер на - ..........................................(*словом*) лева, без ДДС и ……………………………..(*словом*) лева с ДДС, наричана по-нататък „цената“ съгласно ценовото предложение на **ИЗПЪЛНИТЕЛЯ**, съставляващо Приложение № 3.

**(2) (*за обособена позиция 1*)** В цената по ал. 1 са включени всички разходи на **ИЗПЪЛНИТЕЛЯ** за изпълнение на услугата, включително разходите за охранителите, които ще изпълняват поръчката (и за неговите подизпълнители) (*ако е приложимо*), като **ВЪЗЛОЖИТЕЛЯТ** не дължи заплащането на каквито и да е други разноски, направени от **ИЗПЪЛНИТЕЛЯ**.

**(2) (*за обособена позиция 2 и 3*)** В цената по ал. 1 са включени всички разходи на **ИЗПЪЛНИТЕЛЯ** за изпълнение на задълженията му по Договора, в т.ч. стойността на профилактиката на сигнално-охранителната техника, собственост на **ВЪЗЛОЖИТЕЛЯ**, стойността на ежедневната 24-часова охрана на обектите чрез сигнално-охранителна техника, техническата поддръжка на сигнално-охранителната техника и предоставения от **ИЗПЪЛНИТЕЛЯ** радиопредавател за срока на договора, както и всички други разходи, свързани с изпълнение на услугите.

**Чл. 6 (*за обособена позиция 1*)**

**(1) ВЪЗЛОЖИТЕЛЯТ** заплаща на **ИЗПЪЛНИТЕЛЯ** цената по този договор чрез периодични плащания – равни месечни вноски, всяка в размер на ............................................. (*словом*) лева, без ДДС, формирани, съгласно ценовото предложение на **ИЗПЪЛНИТЕЛЯ** по обекти, както следва:

* административна сграда с адрес: гр. София, ул. „Г. С. Раковски” № 102, движимото имущество в нея и паркираните около нея МПС и велосипеди, собственост на **ВЪЗЛОЖИТЕЛЯ** – в размер на ...................................... (*словом*) лева, без ДДС;
* административна сграда с адрес: гр. София, ул. „Славянска” № 4, движимо имущество в нея, както и паркираните пред нея МПС, собственост на **ВЪЗЛОЖИТЕЛЯ** в размер на ............................................. (*словом*) лева, без ДДС;
* административна сграда с адрес: гр. София, ул. „Аксаков” № 1, движимото имущество в нея, собственост на **ВЪЗЛОЖИТЕЛЯ** в размер на .................................. (*словом*) лева, без ДДС;

**(2)** При отпадане на необходимосттаот охрана на някой от обектите по чл. 1, т. 1 месечното плащане се намалява със съответната сума за конкретния обект, съгласно Ценовото предложение на **ИЗПЪЛНИТЕЛЯ**.

**Чл. 6 (*за обособена позиция 2 и 3*) ВЪЗЛОЖИТЕЛЯТ** заплаща на **ИЗПЪЛНИТЕЛЯ** цената по този договор чрез периодични плащания – равни месечни вноски, всяка в размер на ............................................. (*словом*) лева, без ДДС, формирани, съгласно ценовото предложение на **ИЗПЪЛНИТЕЛЯ**.

**Чл. 7. (1)** Всяко плащане по този договор се извършва въз основа на следните документи:

1. приемо-предавателен протокол за приемане на извършената услуга за съответния месец на всеки от обектите по чл. 1, при съответно спазване на разпоредбите на Раздел VI. „Предаване и приемане на изпълнението“ и

2. фактура за дължимата сума за съответния период издадена от **ИЗПЪЛНИТЕЛЯ** и представена на **ВЪЗЛОЖИТЕЛЯ**.

**(2) ВЪЗЛОЖИТЕЛЯТ** се задължавада извършва всяко дължимо плащане в срок до 15 (петнадесет) работни дни след получаване на приемо-предавателния протокол и одобряване на фактурата от началник на отдел „Стопански дейности“ на Министерството на финансите.

**Чл. 8. (1)** Всички плащания по този договор сеизвършват(в лева) чрез банков превод по следната банкова сметка на **ИЗПЪЛНИТЕЛЯ**:

БАНКА…………………………………………

BIC……………………………………………

IBAN…………………………………………

**(2) ИЗПЪЛНИТЕЛЯТ** eдлъжен да уведомява писмено **ВЪЗЛОЖИТЕЛЯТ** за всички последващи промени по ал. 1 в срок от 3 (три) дни, считано от момента на промяната. В случай, че **ИЗПЪЛНИТЕЛЯ** не уведоми **ВЪЗЛОЖИТЕЛЯТ** в този срок, счита се, че плащанията са надлежно извършени.

**Чл. 9. (1)** Когато за частта от услугите, която се изпълнява от подизпълнител, изпълнението може да бъде предадено отделно от изпълнението на останалите услуги, подизпълнителят представя на **ИЗПЪЛНИТЕЛЯ** отчет за изпълнението на съответната част от услугата за съответния обект, заедно с искане за плащане на тази част пряко на подизпълнителя.

**(2)** **ИЗПЪЛНИТЕЛЯТ** се задължава да предостави на **ВЪЗЛОЖИТЕЛЯ** отчета и искането за плащане на подизпълнителя в срок до 10 (десет) дни от получаването му, заедно със становище, от което да е видно дали оспорва плащанията или част от тях като недължими.

**(3)** **ВЪЗЛОЖИТЕЛЯТ** приема изпълнението на частта от услугите, при съответно спазване на разпоредбите на Раздел VI - Предаване и приемане на изпълнението, и заплаща възнаграждение за тази част на подизпълнителя в срок до 15 (петнадесет) работни дни от подписването на приемо-предавателен протокол. **ВЪЗЛОЖИТЕЛЯТ** има право да откаже да извърши плащането, когато искането за плащане е оспорено от **ИЗПЪЛНИТЕЛЯ**, до момента на отстраняване на причината за отказа.

**IV. ГАРАНЦИЯ ЗА ИЗПЪЛНЕНИЕ**

**Чл. 10. (1)** При подписването на този договор, **ИЗПЪЛНИТЕЛЯТ** представя на **ВЪЗЛОЖИТЕЛЯ** гаранция за изпълнение в размер на 5% (пет на сто) от стойността на договора без ДДС, а именно ……………….(*словом*) лв. Гаранцията за изпълнение служи за обезпечаване на изпълнението на задълженията на **ИЗПЪЛНИТЕЛЯ** по договора.

**(2)** В случай на изменение на договора, извършено в съответствие с този договор и приложимото право, включително когато изменението е свързано с индексиране на Цената, **ИЗПЪЛНИТЕЛЯТ** се задължава да предприеме необходимите действия за привеждане на гаранцията за изпълнение в съответствие с изменените условия на договора, в срок до 5 (пет) дни от подписването на допълнително споразумение за изменението.

**(3)** Действията за привеждане на Гаранцията за изпълнение в съответствие с изменените условия на Договора могат да включват, по избор на **ИЗПЪЛНИТЕЛЯ**:

1. внасяне на допълнителна парична сума по банковата сметка на **ВЪЗЛОЖИТЕЛЯ**, при спазване на изискванията на чл. 11 от договора; и/или;

2. предоставяне на документ за изменение на първоначалната банкова гаранция или нова банкова гаранция, при спазване на изискванията на чл. 12 от договора; и/или

3. предоставяне на документ за изменение на първоначалната застраховка или нова застраховка, при спазване на изискванията на чл. 13 от договора.

**Чл. 11.** Когато като гаранция за изпълнение се представя парична сума, сумата се внася по банковата сметка на **ВЪЗЛОЖИТЕЛЯ**, посочена в документацията за обществената поръчка:

БЪЛГАРСКА НАРОДНА БАНКА

IBAN: BG70 BNBG 9661 3300 1484 01

BIC КОД: BNBGBGSD – ЗА ПРЕВОДИ В ЛЕВА

**Чл. 12. (1)** Когато като гаранция за изпълнение се представя банкова гаранция, **ИЗПЪЛНИТЕЛЯТ** предава на **ВЪЗЛОЖИТЕЛЯ** оригинален екземпляр на банкова гаранция, издадена в полза на **ВЪЗЛОЖИТЕЛЯ**, която трябва да отговаря на следните изисквания:

1. да бъде безусловна и неотменяема банкова гаранция и да съдържа задължение на банката-гарант да извърши плащане при първо писмено искане от **ВЪЗЛОЖИТЕЛЯ**, деклариращ, че е налице неизпълнение на задължение на **ИЗПЪЛНИТЕЛЯ** или друго основание за задържане на гаранцията за изпълнение по този договор;

2. да бъде със срок на валидност за целия срок на действие на договора плюс 30 (тридесет) дни след прекратяването на договора, като при необходимост срокът на валидност на банковата гаранция се удължава или се издава нова.

**(2)** Банковите разходи по откриването и поддържането на гаранцията за изпълнение във формата на банкова гаранция, както и по усвояването на средства от страна на **ВЪЗЛОЖИТЕЛЯ**, при наличието на основание за това, са за сметка на **ИЗПЪЛНИТЕЛЯ**.

**Чл. 13. (1)** Когато като гаранция за изпълнение се представя застраховка, **ИЗПЪЛНИТЕЛЯТ** предава на **ВЪЗЛОЖИТЕЛЯ** оригинален екземпляр на застрахователна полица, издадена в полза на **ВЪЗЛОЖИТЕЛЯ**, която трябва да отговаря на следните изисквания:

1. да обезпечава изпълнението на този договор чрез покритие на отговорността на **ИЗПЪЛНИТЕЛЯ**;

2. да бъде със срок на валидност за целия срок на действие на договора плюс 30 (тридесет) дни след прекратяването на договора.

3. застрахователната премия да е платена изцяло.

**(2)** Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на **ВЪЗЛОЖИТЕЛЯ**, при наличието на основание за това, са за сметка на **ИЗПЪЛНИТЕЛЯ**.

**Чл. 14.** **(1)** **ВЪЗЛОЖИТЕЛЯТ** освобождава гаранцията за изпълнение в срок до 30 (тридесет) дни след прекратяването на договора, приключване на изпълнението на договора и окончателно приемане на услугата в пълен размер, ако липсват основания за задържането от страна на **ВЪЗЛОЖИТЕЛЯ** на каквато и да е сума по нея.

**(2)** Освобождаването на гаранцията за изпълнение се извършва, както следва:

1. когато е във формата на парична сума – чрез превеждане на сумата по банковата сметка на **ИЗПЪЛНИТЕЛЯ**, посочена в чл. 8 от договора;

2. когато е във формата на банкова гаранция – чрез връщане на нейния оригинал на представител на **ИЗПЪЛНИТЕЛЯ** или упълномощено от него лице;

3. когато е във формата на застраховка – чрез връщане на оригинала на застрахователната полица на представител на **ИЗПЪЛНИТЕЛЯ** или упълномощено от него лице.

**(3)** Гаранцията или съответната част от нея не се освобождава от **ВЪЗЛОЖИТЕЛЯ**, ако в процеса на изпълнение на договора е възникнал спор между страните относно неизпълнение на задълженията на **ИЗПЪЛНИТЕЛЯ** и въпросът е отнесен за решаване пред съд. При решаване на спора в полза на **ВЪЗЛОЖИТЕЛЯ** той може да пристъпи към усвояване на гаранциите.

**Чл. 15.** **ВЪЗЛОЖИТЕЛЯТ** има право да задържи съответна част и да се удовлетвори от гаранцията за изпълнение, когато **ИЗПЪЛНИТЕЛЯТ** не изпълни някое от неговите задължения по договора, както и в случаите на лошо, частично и забавено изпълнение на което и да е задължение на **ИЗПЪЛНИТЕЛЯ**, като усвои такава част от гаранцията за изпълнение, която съответства на уговорената в договора неустойка за съответния случай на неизпълнение.

**Чл. 16.** **ВЪЗЛОЖИТЕЛЯТ** има право да задържи гаранцията за изпълнение в пълен размер, в следните случаи:

1. ако **ИЗПЪЛНИТЕЛЯТ** не започне работа по изпълнение на договора в срок от 3 дни след датата на влизането му в сила и **ВЪЗЛОЖИТЕЛЯТ** развали договора на това основание;

2. при пълно неизпълнение в т.ч. когато услугата не отговаря на изискванията на **ВЪЗЛОЖИТЕЛЯ** и **ВЪЗЛОЖИТЕЛЯТ** развали договора на това основание;

3. при условията на чл. 27, ал. 2 от договора;

4. при прекратяване на дейността на **ИЗПЪЛНИТЕЛЯ** или при обявяването му в несъстоятелност.

**Чл. 17.** Във всеки случай на задържане на гаранцията за изпълнение, **ВЪЗЛОЖИТЕЛЯТ** уведомява **ИЗПЪЛНИТЕЛЯ** за задържането и неговото основание. Задържането на Гаранцията за изпълнение изцяло или частично не изчерпва правата на **ВЪЗЛОЖИТЕЛЯ** да търси обезщетение в по-голям размер.

**Чл. 18.** Когато **ВЪЗЛОЖИТЕЛЯТ** се е удовлетворил от гаранцията за изпълнение и договорът продължава да е в сила, **ИЗПЪЛНИТЕЛЯТ** се задължава в срок до 5 (пет) дни да допълни гаранцията за изпълнение, като внесе усвоената от **ВЪЗЛОЖИТЕЛЯ** сума по сметката на **ВЪЗЛОЖИТЕЛЯ** или предостави документ за изменение на първоначалната банкова гаранция или нова банкова гаранция, съответно застраховка, така че във всеки момент от действието на договора размерът на гаранцията за изпълнение да бъде в съответствие с чл. 10, ал. 1 от договора.

**Чл. 19. ВЪЗЛОЖИТЕЛЯТ** не дължи лихва за времето, през което средствата по гаранцията за изпълнение са престояли при него законосъобразно.

**V. ПРАВА И ЗАДЪЛЖЕНИЯ НА СТРАНИТЕ**

**Общи права и задължения на ИЗПЪЛНИТЕЛЯ**

**Чл. 20.** **ИЗПЪЛНИТЕЛЯТ** **има право:**

1. да получи възнаграждение в размера, сроковете и при условията по чл. 5 – 9 от договора;

2. да иска и да получава от **ВЪЗЛОЖИТЕЛЯ** необходимото съдействие за изпълнение на задълженията по този договор, както и всички необходими документи, информация и данни, пряко свързани или необходими за изпълнение на договора;

3. да прави необходимите изменения и допълнения в плана за охрана на обектите с цел подобряване условията и увеличаване на надеждността на охраната, след предварително съгласуване с **ВЪЗЛОЖИТЕЛЯ**.

4. да осъществява контрол върху охраната по всяко време по начин и със средства, които по негова преценка са необходими и достатъчни за изпълнение на поетите с договора задължения.

**Чл. 21. ИЗПЪЛНИТЕЛЯТ** **се задължава (*за обособена позиция 1*) :**

1. За всеки обект, поет за охрана – да изготви и съхранява план за неговата охрана, който включва:
2. особеностите на охраняваните обекти;
3. организация на охраната (постове, маршрути, смени, въоръжение, комуникации и указания за тактиката на действие при различни ситуации);
4. данни за оръжието, което се използва за охрана на обекта;
5. данни за моторните превозни средства, ако такива се използват при осъществяване на охраната;
6. данни за монтиране на видеокамери, както и на аналогични технически средства или системи, позволяващи да се правят видеозаписи;
7. правилник за пропускателния режим, утвърден от **ВЪЗЛОЖИТЕЛЯ** по договора за охрана или от упълномощено от него лице;
8. списък и график за работа на охранителите.
9. Да осигури физическа охрана на обектите по чл. 1, т.1, изразяваща се в строг пропускателен и охранителен режим и ред, недопускане на нерегламентирано проникване и противоправни посегателства в обектите.
10. Служителите на **ИЗПЪЛНИТЕЛЯ**, осъществяващи физическа охрана, са длъжни да следят за спазването на установения от **ВЪЗЛОЖИТЕЛЯ** по договора пропускателен режим при влизане и излизане от охраняваните обекти и вътрешния ред в него в съответствие с плановете за охрана на всеки един от обектите, плана за охрана при възникване на кризисни ситуации, план за оперативно съдействие с органите на МВР, утвърдения план за пропускателния режим в Министерство на финансите1[[1]](#footnote-1), като извършва следните действия:
    * Да проверяват документите за самоличност на външни лица и служебните пропуски на служителите на **ВЪЗЛОЖИТЕЛЯ**, както и багаж, товари и/или МПС и съпроводителните им документи;
    * Да извършват контрол на създадената организация на местата за паркиране на служебните автомобили на министерството;
    * Да организират паркирането на служебни автомобили, собственост на МФ и лични автомобили на служители на министерството, съгласно Вътрешните правила за пропускателния режим в сградите на МФ на ул. „Г.С. Раковски“ № 102 и ул. „Славянска“ № 4.
    * Да не допускат външни посетители в обектите извън работно време за периода, през който не се извършва дейност в обектите, освен за тези за които има заявка за посещение, съгласно Вътрешните правила за пропускателния режим в сградите на Министерство на финансите.
    * Да осъществяват периодичен обход на обектите, съобразно тяхната специфика, извършвайки проверка на най-уязвимите звена, проверка на заключващи устройства, целостта на врати и прозорци и др.;
    * Да следят за изпълнение на противопожарните изисквания в обектите. При постъпване на сигнал от пожароизвестителната система или възникване на пожар в сградата, както и при установена повреда в противопожарната инсталация, дежурният охранител предприема необходимите мерки за обезпечаване безопасността на намиращите се в сградата служители и външни лица, като при необходимост участва при организиране на евакуация.
    * Да не променя състава на персонала, който ще отговаря за изпълнението на услугата, без основателна причина за това, като предварително уведоми за това **ВЪЗЛОЖИТЕЛЯ**.

4. Да осигури на служителите си лична идентификационна карта със снимка, отличителен знак и униформено облекло, както и огнестрелно оръжие с необходими боеприпаси, балистични противокуршумни жилетки, носима радиостанция и мобилен телефон; противогаз, белезници и помощни средства, съгласно Закона за частната охранителна дейност.

5. Да уведоми незабавно **ВЪЗЛОЖИТЕЛЯ** чрез определените лица и оперативния дежурен на министерството за действията на охраната при възникване на правонарушения, кризисни ситуации и др., както и да предприеме мерки за ограничаване на щетите. В тези случаи **ИЗПЪЛНИТЕЛЯТ** е длъжен да осъществи необходимата връзка с органите на МВР.

6. Да предоставя на Възложителя в срок до 7 работни дни писмена справка за състоянието на охраната и обектите по искане на Възложителя.

7. В 14-дневен срок от влизането в сила на настоящия договор, веднъж годишно и при необходимост, съвместно с определените представители на **ВЪЗЛОЖИТЕЛЯ** и оперативните дежурни на министерството да извършва експертно охранително обследване на обектите и да изготвя протоколи за това.

8. **ИЗПЪЛНИТЕЛЯТ** се задължава да сключи договор/договори за подизпълнение с посочените в офертата му подизпълнители в срок от 3 дни от сключване на настоящия Договор. В срок до 2 (два) дни от сключването на договор за подизпълнение или на допълнително споразумение за замяна на посочен в офертата подизпълнител изпълнителят изпраща копие на договора или на допълнителното споразумение на възложителя заедно с доказателства, че са изпълнени условията по [чл. 66, ал. 2](http://web.apis.bg/p.php?i=2752471#p28982788) и [11 ЗОП](http://web.apis.bg/p.php?i=2752471#p28982788) (ако е приложимо).

9. **ИЗПЪЛНИТЕЛЯТ** носи пълна имуществена отговорност за намиращото се в охраняваните обекти имущество.

10. **ИЗПЪЛНИТЕЛЯТ** се задължава да обезщети **ВЪЗЛОЖИТЕЛЯ** за понесени щети (в т.ч. липси на имущество) в обектите, в случаи на несвоевременни или неправилни действия на персонала на **ИЗПЪЛНИТЕЛЯ** или при доказано умишлено деяние на негови служители. Размерът на щетите се установява с констативен протокол, който се изготвя от комисия с представители на **ВЪЗЛОЖИТЕЛЯ** и **ИЗПЪЛНИТЕЛЯ**.

**Чл. 21. ИЗПЪЛНИТЕЛЯТ** **се задължава(*за обособена позиция 2 и/или 3*) :**

1.В 7-дневен срок от влизане в сила на договора за охрана да изготви и представи на **ВЪЗЛОЖИТЕЛЯ** План за осъществяване на охраната на обекта, съгласно чл. 24 от ЗЧОД и в съответствие с техническата спецификация.

2. Да реагира в случай на настъпил инцидент в обекта в рамките на регламентираното в чл.1, ал. 3 време след подаване на сигнала.

3.Да уведоми незабавно органите на МВР и/или противопожарната охрана при съмнения за престъпна дейност и/или пожар в обекта.

3.Да предоставя при поискване от **ВЪЗЛОЖИТЕЛЯ** информация относно времето за реакция на специализираните патрули при сигнал за нарушение в негов обект.

4. Да извършва периодично профилактика и да поддържа в техническа изправност монтираните в обекта охранителни съоръжения, като подмяната на повредената (негодна) или унищожена СОТ е за сметка на собственика.

5. Да уведоми незабавно **ВЪЗЛОЖИТЕЛЯ** чрез определените лица и оперативния дежурен на министерството за действията на охраната при възникване на правонарушения, кризисни ситуации и др., както и да предприеме мерки за ограничаване на щетите.

6. В 14-дневен срок от влизането в сила на настоящия договор, веднъж годишно и при необходимост, съвместно с определените представители на **ВЪЗЛОЖИТЕЛЯ** и оперативните дежурни на министерството да извършва експертно охранително обследване на обектите и да изготвя протоколи за това.

7. Да сключи договор/договори за подизпълнение с посочените в офертата му подизпълнители в срок от 3 дни от сключване на настоящия Договор. В срок до 2 (два) дни от сключването на договор за подизпълнение или на допълнително споразумение за замяна на посочен в офертата подизпълнител **ИЗПЪЛНИТЕЛЯТ** изпраща копие на договора или на допълнителното споразумение на възложителя заедно с доказателства, че са изпълнени условията по [чл. 66, ал. 2](http://web.apis.bg/p.php?i=2752471#p28982788) и [11 ЗОП](http://web.apis.bg/p.php?i=2752471#p28982788) (ако е приложимо).

8. **ИЗПЪЛНИТЕЛЯТ** носи пълна имуществена отговорност за намиращото се в охраняваните обекти имущество.

9. **ИЗПЪЛНИТЕЛЯТ** се задължава да обезщети **ВЪЗЛОЖИТЕЛЯ** за понесени щети (в т.ч. липси на имущество) в обектите, в случаи на несвоевременни или неправилни действия на персонала на **ИЗПЪЛНИТЕЛЯ** или при доказано умишлено деяние на негови служители. Размерът на щетите се установява с констативен протокол, който се изготвя от комисия с представители на **ВЪЗЛОЖИТЕЛЯ** и **ИЗПЪЛНИТЕЛЯ**.

**Общи права и задължения на ВЪЗЛОЖИТЕЛЯ**

**Чл. 22. ВЪЗЛОЖИТЕЛЯТ** има право:

1. Да изисква и да получава услугата по чл. 1 в уговорения срок, количество и качество;

2. Да проверява изпълнението на договора и състоянието на охраняваните обекти по всяко време на денонощието.

3. Да изисква от **ИЗПЪЛНИТЕЛЯ** текуща информация за изпълнението на договора, под формата на писмени справки, разпечатки и др.;

4**.** Да дава писмени препоръки и указания на **ИЗПЪЛНИТЕЛЯ**, с цел подобряване изпълнението на настоящия договор;

5**.** Да съставя констативни протоколи, в случаи на констатирано неизпълнение на някое от задълженията по договора от страна на **ИЗПЪЛНИТЕЛЯ**;

6. Незабавно да бъде уведомен (писмено и устно чрез определени от него лица и чрез оперативния дежурен на министерството) за възникване на правонарушения, кризисни ситуации и др. и за действията на охраната при възникване на правонарушения, кризисни ситуации и др.

**Чл. 23. ВЪЗЛОЖИТЕЛЯТ** се задължава:

1. Да приеме изпълнението на услугата, когато отговаря на договореното, по реда и при условията на този договор;

2. Да заплати на **ИЗПЪЛНИТЕЛЯ** Цената в размера, по реда и при условията, предвидени в този договор;

3. Да оказва съдействие на **ИЗПЪЛНИТЕЛЯ**, свързано с организацията за изпълнение предмета на договора, включително, но не само:

* + да осигури достъп до обектите, предмет на охраната;
  + да предостави информация за лицата имащи достъп до обектите, правото на достъп за външни лица, задълженията на работещите в обектите, както и друга необходима информация, свързана с техническите характеристики на обектите, работно време, пропускателен режим и др.
  + да запази в тайна условията и начина на охрана на обектите.

4. Да пази поверителна конфиденциалната информация, в съответствие с уговореното в чл. 37 от договора;

5. Да освободи представената от **ИЗПЪЛНИТЕЛЯ** гаранция за изпълнение, съгласно клаузите на чл. 14 от договора;

6. Да определи лица, които да го представляват пред **ИЗПЪЛНИТЕЛЯ**, във връзка с изпълнението на настоящия договор;

7. **(*за обособена позиция 1*)** Да предостави на разположение на **ИЗПЪЛНИТЕЛЯ** подходящи помещения (във всеки от обектите по чл. 1, т. 1 от договора) оборудвани, съгласно нормативните изисквания и конкретните нужди на служителите на **ИЗПЪЛНИТЕЛЯ**, които изпълняват предмета на поръчката;

8. **(*за обособена позиция 1*)** Да информира своевременно **ИЗПЪЛНИТЕЛЯ** за всички наложителни промени в организацията на пропускателния режим на сградите по чл. 1, т. 1 от договора;

9.Да сведе до знанието на всички свои служители (по утвърдения във ведомството ред) необходимата информация за режима и изискванията, във връзка с осигуряване сигурността в охраняваните обекти и да следи за спазването на съответните разпореждания.

10. **(*за обособена позиция 2 и 3*)** В тридневен срок, считано от влизане в сила на договора да предостави на **ИЗПЪЛНИТЕЛЯ** с приемо-предавателен протокол наличното оборудване на обекта.

11. **(*за обособена позиция 2 и 3*)** При прекратяване на договора да осигури достъп на **ИЗПЪЛНИТЕЛЯ** до поставените в обекта технически средства, собственост на последния и възможност за изнасяне на същите, за което се подписва и съответния приемо-предавателен протокол.

**VI. ПРЕДАВАНЕ И ПРИЕМАНЕ НА ИЗПЪЛНЕНИЕТО**

**Чл. 24.** Приемането на изпълнението на услугата за съответния месец, за всеки отделен обект се документира с протокол за приемане и предаване, който се подписва от представители на **ВЪЗЛОЖИТЕЛЯ** и **ИЗПЪЛНИТЕЛЯ** в два оригинални екземпляра – по един за всяка от страните („Приемо-предавателен протокол“).

**Чл. 25.** **(1)** **ВЪЗЛОЖИТЕЛЯТ** има право:

1. да приеме изпълнението, когато отговаря на договореното;

2. да откаже да приеме изпълнението, при съществени отклонения от договореното / в случай, че констатираните недостатъци са от такова естество, че не могат да бъдат отстранени в рамките на срока за изпълнение по договора.

**(2)** Окончателното приемане на изпълнението на услугата по този договор се извършва с подписване на окончателен Приемо-предавателен протокол, подписан от страните в срок до 10 (десет) дни след изтичането на срока на изпълнение по чл. 4 от договора. В случай че към този момент бъдат констатирани недостатъци в изпълнението, те се описват в окончателния Приемо-предавателен протокол и се определя подходящ срок за отстраняването им или налагането на санкция, съгласно чл. 26 – 29 от Договора.

**(3)** Всичкипротоколи от настоящия договор се подписват за **ВЪЗЛОЖИТЕЛЯ** от следните служители, осъществяващи текущ контрол и отговарящи за приемане на резултатите от изпълнението:

Тодор Главов**,** старши експерт в сектор „Управление на собствеността, поддръжка на материално-техническата база и транспорт“ (УСПМТБТ), отдел „Стопански дейности” (СД), към дирекция „Финанси и управление на собствеността” (ФУС), тел. 02/9859 2678, e-mail: [t.glavov@minfin.bg](mailto:t.glavov@minfin.bg), а в негово отсъствие – от Благовест Милев, технически сътрудник в УСПМТБТ, отдел СД, към дирекция ФУС, тел. 02/9859 8018, e-mail: [b.milev@minfin.bg](mailto:b.milev@minfin.bg).

**VII. САНКЦИИ ПРИ НЕИЗПЪЛНЕНИЕ**

**Чл. 26.** При просрочване изпълнението на задълженията по този Договор, неизправната страна дължи на изправната неустойка в размер на 0,5 % (нула цяло и пет на сто) от цената за съответния обект, където е просрочено задължението, за всеки ден забава, но не повече от 10% (десет на сто) от месечната цена за съответния обект.

**Чл. 27.** **(1)** При констатирано лошо или друго неточно или частично изпълнение на отделна дейност по охраната или при отклонение от изискванията на **ВЪЗЛОЖИТЕЛЯ**, посочени в Техническата спецификация, **ИЗПЪЛНИТЕЛЯТ** дължи неустойка в размер на 10% (десет на сто) от месечната цена за съответния обект, за който е констатирано неизпълнението.

**(2)** При системно неизпълнение (повече от два пъти) на отделна дейност по охраната за съответния обект, **ВЪЗЛОЖИТЕЛЯТ** има право да задържи гаранцията за изпълнение и да прекрати договора.

**Чл. 28.** **ВЪЗЛОЖИТЕЛЯТ** има право да удържи всяка дължима по този договор неустойка чрез задържане на сума от гаранцията за изпълнение, като уведоми писмено **ИЗПЪЛНИТЕЛЯ** за това.

**Чл. 29.** Плащането на неустойките, уговорени в този Договор, не ограничава правото на изправната страна да търси реално изпълнение и/или обезщетение за понесени вреди и пропуснати ползи в по-голям размер, съгласно приложимото право.

**VIII. ПРЕКРАТЯВАНЕ НА ДОГОВОРА**

**Чл. 30. (1)** Този Договор се прекратява:

1. с изтичане на срока на договора;

2. с изпълнението на всички задължения на страните по него;

3. при настъпване на пълна обективна невъзможност за изпълнение, за което обстоятелство засегнатата страна е длъжна да уведоми другата страна в срок до 7 (седем) дни от настъпване на невъзможността и да представи доказателства;

4. при прекратяване на юридическо лице – страна по договора без правоприемство, по смисъла на законодателството на държавата, в която съответното лице е установено;

5. при условията по чл. 5, ал. 1, т. 3 от ЗИФОДРЮПДРСЛ;

6. при условията на чл. 27, ал.2.

**(2)** Договорът може да бъде прекратен.

1. по взаимно съгласие на страните, изразено в писмена форма;

2. когато за **ИЗПЪЛНИТЕЛЯ** бъде открито производство по несъстоятелност или ликвидация – по искане на **ВЪЗЛОЖИТЕЛЯ**.

**Чл. 31. (1)** Всяка от страните може да развали Договора при виновно неизпълнение на съществено задължение на другата страна по Договора, при условията и с последиците съгласно чл. 87 и сл. от Закона за задълженията и договорите, чрез отправяне на писмено предупреждение от изправната страна до неизправната и определяне на подходящ срок за изпълнение. Разваляне на Договора не се допуска, когато неизпълнената част от задължението е незначителна с оглед на интереса на изправната страна.

**(2)** За целите на този договор, страните ще считат за виновно неизпълнение на съществено задължение на **ИЗПЪЛНИТЕЛЯ** всеки от следните случаи:

1. когато **ИЗПЪЛНИТЕЛЯТ** не е започнал изпълнението на услугата в срок от 3 дни считано от датата на влизане в сила;

2. **ИЗПЪЛНИТЕЛЯТ** е прекратил изпълнението на услугата;

3. **ИЗПЪЛНИТЕЛЯТ** е допуснал съществено отклонение от Техническата спецификация и Техническото предложение, с което услугата не отговаря на изискванията на **ВЪЗЛОЖИТЕЛЯ**.

**(3)** **ВЪЗЛОЖИТЕЛЯТ** може да развали договора само с писмено уведомление до **ИЗПЪЛНИТЕЛЯ** и без да му даде допълнителен срок за изпълнение, ако поради забава на **ИЗПЪЛНИТЕЛЯ** то е станало безполезно или ако задължението е трябвало да се изпълни непременно в уговореното време.

**Чл. 32.** **ВЪЗЛОЖИТЕЛЯТ** прекратява договора в случаите по чл. 118, ал.1 от ЗОП, без да дължи обезщетение на **ИЗПЪЛНИТЕЛЯ** за претърпени от прекратяването на договора вреди, освен ако прекратяването е на основание чл. 118, ал. 1, т. 1 от ЗОП.

**Чл. 33.** Във всички случаи на прекратяване на договора, освен при прекратяване на юридическо лице – страна по договора без правоприемство:

1. **ВЪЗЛОЖИТЕЛЯТ** и **ИЗПЪЛНИТЕЛЯТ** съставят констативен протокол за извършената към момента на прекратяване работа и размера на евентуално дължимите плащания; и

2. **ИЗПЪЛНИТЕЛЯТ** се задължава:

а) да преустанови предоставянето на услугата, с изключение на такива дейности, каквито може да бъдат необходими и поискани от **ВЪЗЛОЖИТЕЛЯ**;

б) да предаде на **ВЪЗЛОЖИТЕЛЯ** всички отчети, изготвени от него в изпълнение на Договора до датата на прекратяването; и

в) да върне на **ВЪЗЛОЖИТЕЛЯ** всички документи и материали, които са собственост на **ВЪЗЛОЖИТЕЛЯ** и са били предоставени на **ИЗПЪЛНИТЕЛЯ** във връзка с предмета на договора.

**Чл. 34.** При предсрочно прекратяване на Договора, **ВЪЗЛОЖИТЕЛЯТ** е длъжен да заплати на **ИЗПЪЛНИТЕЛЯ** реално изпълнените и приети по установения ред услуги.

**IХ. ОБЩИ РАЗПОРЕДБИ**

Дефинирани понятия и тълкуване

**Чл. 35. (1)** Освен ако са дефинирани изрично по друг начин в този Договор, използваните в него понятия имат значението, дадено им в ЗОП, съответно в легалните дефиниции в Допълнителните разпоредби на ЗОП или, ако няма такива за някои понятия – според значението, което им се придава в основните разпоредби на ЗОП.

**(2)** При противоречие между различни разпоредби или условия, съдържащи се в договора и приложенията към него, се прилагат следните правила:

1. специалните разпоредби имат предимство пред общите разпоредби;

2. разпоредбите на Приложенията имат предимство пред разпоредбите на договора;

Спазване на приложими норми

**Чл. 36.** При изпълнението на Договора, **ИЗПЪЛНИТЕЛЯТ** е длъжен да спазва всички приложими нормативни актове, разпоредби, стандарти и други изисквания, свързани с предмета на Договора, и в частност, всички приложими правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, съгласно Приложение № 10 към чл. 115 от ЗОП.

Конфиденциалност

**Чл. 37. (1)** Всяка от страните по този договор се задължава да пази в поверителност и да не разкрива или разпространява информация за другата страна, станала ѝ известна при или по повод изпълнението на договора („Конфиденциална информация“). Конфиденциална информация включва, без да се ограничава до: всякаква финансова, търговска, техническа или друга информация, анализи, съставени материали, изследвания, документи или други материали, свързани с бизнеса, управлението или дейността на другата Страна, от каквото и да е естество или в каквато и да е форма, включително, финансови и оперативни резултати, пазари, настоящи или потенциални клиенти, собственост, методи на работа, персонал, договори, ангажименти, правни въпроси или стратегии, продукти, процеси, свързани с документация, чертежи, спецификации, диаграми, планове, уведомления, данни, образци, модели, мостри, софтуер, софтуерни приложения, компютърни устройства или други материали или записи или друга информация, независимо дали в писмен или устен вид, или съдържаща се на компютърен диск или друго устройство. Не се смята за конфиденциална информацията, касаеща наименованието на изпълнения проект, стойността и предмета на този Договор, с оглед бъдещо позоваване на придобит професионален опит от **ИЗПЪЛНИТЕЛЯ**.

**(2)** С изключение на случаите, посочени в ал. 3 на този член, Конфиденциална информация може да бъде разкривана само след предварително писмено одобрение от другата Страна, като това съгласие не може да бъде отказано безпричинно.

**(3)** Не се счита за нарушение на задълженията за неразкриване на Конфиденциална информация, когато:

1. информацията е станала или става публично достъпна, без нарушаване на този Договор от която и да е от страните;

2. информацията се изисква по силата на закон, приложим спрямо която и да е от страните; или

3. предоставянето на информацията се изисква от регулаторен или друг компетентен орган и съответната страна е длъжна да изпълни такова изискване;

В случаите по точки 2 или 3 страната, която следва да предостави информацията, уведомява незабавно другата страна по договора.

**(4)** Задълженията по тази клауза се отнасят до **ИЗПЪЛНИТЕЛЯ**, всички, всички негови служители и наети от физически или юридически лица, като **ИЗПЪЛНИТЕЛЯТ** отговаря за изпълнението на тези задължения от страна на такива лица.

Задълженията, свързани с неразкриване на конфиденциалната информация остават в сила и след прекратяване на договора на каквото и да е основание.

Публични изявления

**Чл. 38.** **ИЗПЪЛНИТЕЛЯТ** няма право да дава публични изявления и съобщения, да разкрива или разгласява каквато и да е информация, която е получил във връзка с извършване на услугата, предмет на този договор, независимо дали е въз основа на данни и материали на **ВЪЗЛОЖИТЕЛЯ** или на резултати от работата на **ИЗПЪЛНИТЕЛЯ**, без предварителното писмено съгласие на **ВЪЗЛОЖИТЕЛЯ**, което съгласие няма да бъде безпричинно отказано или забавено.

Прехвърляне на права и задължения

**Чл. 39.** Никоя от страните няма право да прехвърля никое от правата и задълженията, произтичащи от този договор, без съгласието на другата страна. Паричните вземания по договора и по договорите за подизпълнение могат да бъдат прехвърляни или залагани съгласно приложимото право.

Изменения

**Чл. 40.** Този договор може да бъде изменян само с допълнителни споразумения, изготвени в писмена форма и подписани от двете страни, в съответствие с изискванията и ограниченията на ЗОП.

Непреодолима сила

**Чл. 41. (1)** Страните не отговарят за неизпълнение на задължение по този договор, когато невъзможността за изпълнение се дължи на непреодолима сила.

**(2)** За целите на този договор, „непреодолима сила“ има значението на това понятие по смисъла на чл. 306, ал. 2 от Търговския закон. Страните се съгласяват, че за непреодолима сила ще се считат и изменения в приложимото право, касаещи дейността на която и да е от тях, и възпрепятстващи изпълнението или водещи до невъзможност за изпълнение на поетите с договора задължения.

**(3)** Страната, засегната от непреодолима сила, е длъжна да предприеме всички разумни усилия и мерки, за да намали до минимум понесените вреди и загуби, както и да уведоми писмено другата страна в срок до 3 (три) дни от настъпване на непреодолимата сила. Към уведомлението се прилагат всички релевантни и/или нормативно установени доказателства за настъпването и естеството на непреодолимата сила, причинната връзка между това обстоятелство и невъзможността за изпълнение, и очакваното времетраене на неизпълнението.

**(4)** Докато трае непреодолимата сила, изпълнението на задължението се спира. Засегнатата страна е длъжна, след съгласуване с насрещната страна, да продължи да изпълнява тази част от задълженията си, които не са възпрепятствани от непреодолимата сила.

**(5)** Не може да се позовава на непреодолима сила страна:

1. която е била в забава или друго неизпълнение преди настъпването на непреодолима сила;

2. която не е информирала другата страна за настъпването на непреодолима сила; или

3. чиято небрежност или умишлени действия или бездействия са довели до невъзможност за изпълнение на договора.

**(6)** Липсата на парични средства не представлява непреодолима сила.

Нищожност на отделни клаузи

**Чл. 42.** В случай че някоя от клаузите на този договор е недействителна или неприложима, това не засяга останалите клаузи. Недействителната или неприложима клауза се заместват от повелителна правна норма, ако има такава. Нищожността на някоя клауза от Договора не води до нищожност на друга клауза или на договора като цяло.

Уведомления

**Чл. 43. (1)** Всички уведомления между страните във връзка с този договор се извършват в писмена форма и могат да се предават лично или чрез препоръчано писмо, по куриер, по факс, електронна поща.

**(2)** За целите на този договор данните и лицата за контакт на страните са, както следва:

1. За **ВЪЗЛОЖИТЕЛЯ**:

Адрес за кореспонденция: ………………………………………….

Тел.: ………………………………………….

Факс: …………………………………………

e-mail: ………………………………………..

Лице за контакт: ………………………………………….

2. За **ИЗПЪЛНИТЕЛЯ**:

Адрес за кореспонденция: ………………….

Тел.: ………………………………………….

Факс: …………………………………………

e-mail: ………………………………………..

Лице за контакт: ………………………………………….

**(3)** За дата на уведомлението се счита:

1. датата на предаването – при лично предаване на уведомлението;

2. датата на пощенското клеймо на обратната разписка – при изпращане по пощата;

3. датата на доставка, отбелязана върху куриерската разписка – при изпращане по куриер;

4. датата на приемането – при изпращане по факс;

5. датата на получаване – при изпращане по електронна поща.

**(4)** Всяка кореспонденция между страните ще се счита за валидна, ако е изпратена на посочените по-горе адреси (в т.ч. електронни), чрез посочените по-горе средства за комуникация и на посочените лица за контакт. При промяна на посочените адреси, телефони и други данни за контакт, съответната страна е длъжна да уведоми другата в писмен вид в срок до 3 (три) дни от настъпване на промяната. При неизпълнение на това задължение всяко уведомление ще се счита за валидно връчено, ако е изпратено на посочените по-горе адреси, чрез описаните средства за комуникация и на посочените лица за контакт.

**(5)** При преобразуване без прекратяване, промяна на наименованието, правноорганизационната форма, седалището, адреса на управление, предмета на дейност, срока на съществуване, органите на управление и представителство на **ИЗПЪЛНИТЕЛЯ**, същият се задължава да уведоми **ВЪЗЛОЖИТЕЛЯ** за промяната в срок до 5 (пет) дни от вписването ѝ в съответния регистър.

Приложимо право

**Чл. 44.** За неуредените в този договор въпроси се прилагат разпоредбите на действащото българско законодателство.

Разрешаване на спорове

**Чл. 45.** Всички спорове, породени от този договор или отнасящи се до него, включително споровете, породени или отнасящи се до неговото тълкуване, недействителност, изпълнение или прекратяване, както и споровете за попълване на празноти в договора или приспособяването му към нововъзникнали обстоятелства, ще се уреждат между страните чрез преговори, а при непостигане на съгласие – спорът ще се отнася за решаване от компетентния български съд.

Екземпляри

**Чл. 46.** Този договор се състои от …… (…….) страници и е изготвен и подписан в 2 (два) еднообразни екземпляра – по един за всяка от страните.

Приложения:

**Чл. 47.** Към този договор се прилагат и са неразделна част от него следните приложения:

Приложение № 1 – Техническа спецификация;

Приложение № 2 – Техническо предложение на **ИЗПЪЛНИТЕЛЯ**;

Приложение № 3 – Ценово предложение на ИЗПЪЛНИТЕЛЯ;

Приложение № 4 – Списък на персонала, който ще изпълнява поръчката/ Приемо-предавателен протокол на инсталираното оборудване;

**ВЪЗЛОЖИТЕЛ: ИЗПЪЛНИТЕЛ:**

**.............................**

**ВЛАДИСЛАВ ГОРАНОВ**

**МИНИСТЪР НА ФИНАНСИТЕ**

**.................................**

**ГАЛИНА МЛАДЕНОВА**

**ДИРЕКТОР ДИРЕКЦИЯФУС**

1. *При промяна на Вътрешните правила за пропускателния режим в сградите на Министерството на финансите, Изпълнителят е длъжен да организира дейността си в съответствие с актуализираните от Възложителя правила.* [↑](#footnote-ref-1)